Reede õhtul vaatasime tantsupidu muidugi telekast. Martale meeldis. Mulle ka. Vaatasime ja plaksutasime kaasa ja pärast seda oleme Ska Faktori "Tulge, lähme tantsupeole"  laulu põhimõtteliselt lakkamatult laulnud. Laupäevast rongkäiku me otseselt vaatama minna ei plaaninudki, kuid maalt piiratud ajaks linna tulnuna oli meil linnapeal ülesandeid lahendada ja nii me tegelikult tädi Angelat Foorumi kaubamajja tema uude töökohta vaatama minnes ja kogemata harjumatus liiklusolukorras valele poole linna sattununa, lõpuks hoopis rongkäiku lausa risti läbisime.